Επίσκεψη στην Ευαγγελική εκκλησία του Βόλου

Την 28η Οκτωβρίου, ημέρα Κυριακή παρεβρέθηκα στην κυριακάτικη λειτουργία της Ευαγγελικής Εκκλησίας του Βόλου. Η εκκλησία ήταν πού λιτή, βαμμένη λευκή, ενώ απουσίαζαν αγιογραφίες και εικόνες. Στο κέντρο, στο βάθος της αίθουσας υπήρχε ένας μεγάλος, επιβλητικός σταυρός, αλλά οι ίδιοι οι πιστοί δεν έκαναν τη χειρονομία του σταυρού.

Μου δόθηκε η αισθηση ότι οι πιστοί ανήκαν σε ένα ανώτερο κοινωνικό και οικονομικό στάτους, από τον τρόπο που εξέφεραν τον εαυτό τους. Φυλετική ομοιομορφία δεν υπήρχε καθώς στο μπροστινό στασίδι καθόταν ενα αγγλόφωνο ζευγάρι και λίγο πιο πέρα μια κυρία αφρικάνικης καταγωγής.

Όπως διάβασα αργότερα η πολιτική της αποδοχής ανθρώπων, προερχόμενων από διαφορετικές κουλτούρες, διαφορετικά πολιτισμικά και θρησκευτικά πλαίσια, είναι αναμενόμενη και θεμιτή, καθώς ενισχύει τον αριθμό των μελών της εκκλησίας.

Μου δόθηκε η εντύπωση οτι όλο το ποίμνιο αποτελούσε μια οικογένεια πνευματικής φύσεως, εντύπωση που ενισχυόταν από την ομαδική συμμετοχή στους ψαλμούς με τη συνοδεία εκκλησιαστικού οργάνου. Προς το τέλος της λειτουργίας έπεσε ενα πάνελ από την οροφή με ψαλμούς γραμμένους στα ελληνικά και τα αγγλικά.

Επίσης η ανάγνωση, η μελέτη και η ανάλυση των κειμένων της Αγίας Γραφής γινόταν στην νεοελληνική γλώσσα, δίνοντας την δυνατότητα της πλήρους κατανόησής τους από το ποίμνιο.

 Όταν τελείωσε η λειτουργία ο ποιμένας, ο οποίος δεν φορούσε ειδική ενδυμασία αλλά κοστούμι, αποχαιρετούσε έναν έναν τους παρευρισκομένους. Όταν ήρθε η σειρά μου, με καλωσόρισε και με προέτρεψε να κεραστώ από τον μπουφε που βρισκόταν στο προαύλιο.

Δε μου δόθηκε η εντύπωση προσπάθειας πνευματικού προσυλητισμού.Το κλίμα γενικότερα ήταν φιλικό και δεν ένιωσα αμήχανα που δεν ανήκα στην ομάδα τους.